Liefdevolle goedheid - Solidariteit WêreldSolidariteit Wêreld
Tuis › 10 minute voor werk Juig › Liefdevolle goedheid
Julle het immers ondervind dat die Here goed is.
– 1 Petrus 2:3, 1983-vertaling
Het jy al die goedheid van die Here ervaar? Het jy al sy liefdevolle goedheid ervaar deur dié wat Hom liefhet en Hom volg? Het ander al liefdevol teenoor jou opgetree, en was jy verheug omdat die Here jou so oorvloedig seën?
Goedheid is deel van die vrug van die Gees wat God ons gee. Jesus is die Seun van God, vervul met die Gees van God en die volle vrug van die Gees. Hy was goed teenoor alle soorte mense op alle moontlike wyses!
As ons vervul is met liefde vir ons Here en daarna streef om meer soos Hy te wees, is goedheid een van die vrugte wat in ons hart sal groei totdat ons in waarlike goeie mense verander. Dan word selfbelang vervang deur ’n sagmoedige en liefdevolle ingesteldheid en gedrag. Ons is goed teenoor alle mense, want ons kan nie anders nie! Ons ken die liefdevolle goedheid van Jesus, ons Here!
Ek gee al my selfbelang oor aan U, Here. En ek bid dat U dit sal vervang met liefdevolle goedheid! Amen.